Nick Calathes

Nikolas (Nikas) Viljamas Kalatis (, , g. 1989 m. vasario 7 d.) – Jungtinių Amerikos Valstijų–Graikijos krepšininkas, rungtyniaujantis įžaidėju.

Gimė graikų ir airių kilmės amerikiečių šeimoje. Jo senelis iš tėvo pusės įmigravo į JAV iš Lemno salos.Olympic dream keeps Calathes coming back for more, fiba.basketball Brolis Patas Kalatis taip pat buvo krepšininkas (rungtyniavo daugiausia Graikijoje ir Izraelyje).

 Karjera 
Lankė Hauelo ežero mokyklą Vinter Parke (Florida), 2007–2009 m. žaidė už Floridos universiteto „Gators“ komandą. 2009 m. NBA naujokų biržoje antrajame rate 45-uoju šaukimu pakviestas Minesotos „Timberwolves“ (2010 m. teisės į žaidėją perleistos Dalaso „Mavericks“), tačiau išvyko į senelių gimtinę Graikiją ir profesionalo karjerą pradėjo Atėnų „Panathinaikos“ klube. Su juo Kalatis 2011 m. tapo Eurolygos čempionu, ženkliai prisidėdamas prie šio titulo (pelnė 17 taškų pusfinalyje prieš Sienos „Montepaschi“). Vėliau išvyko į Kubanės „Lokomotiv“, su kuria laimėjo Europos taurę.

2013 m. NBA teisės į Kalatį perleistos Memfio „Grizzlies“ klubui. Žaidėjas su „Grizzlies“ sudarė 2 metų kontraktą. NBA žaidė nedaug, fiksavo 4–5 taškų ir 2,7 rezultatyvių perdavimų per rungtynes vidurkius. 2014 m. balandį suspenduotas, žaidėjo mėginiuose radus draudžiamos medžiagos (tamoksifeno).„Nick Calathes violates drug policy“. ESPN.com

2015–2020 m. N. Kalatis vėl rungtyniavo „Panathinaikos“, 2018 m. išrinktas į Eurolygos sezono komandą (su 14,5 taško ir 8 rez. perdavimo per rungtynes vidurkiais). 2020–2022 m. varžėsi „Barselonos“ klube, o 2022 m. perėjo į Stambulo „Fenerbahçe“.

Nikas Kalatis 2008 m. dėl savo kilmės gavo Graikijos pasą ir įgijo teisę žaisti už Graikijos rinktinę. Jis atstovavo Graikijos jaunimo rinktinėms, su nacionaline komanda dalyvavo 2009, 2011, 2015, 2017, 2022 m. Europos čempionatuose, 2010, 2014, 2019 m. pasaulio čempionatuose.NICK CALATHES STATS, proballers.com

 Pasiekimai 
 Eurolyga: 2011 m.
 Europos taurė: 2013 m.
 Europos taurės MVP: 2013 m.
 Europos krepšinio čempionatas:  bronza – 2009 m.
 Graikijos krepšinio lyga: 2010, 2011, 2017, 2018, 2019, 2020 m.
 Graikijos krepšinio taurė: 2012, 2016, 2017, 2019 m.
 Graikijos lygos MVP: 2017, 2018, 2019 m.
 Graikijos taurės MVP: 2019 m.
 ACB lyga: 2021 m.
 Ispanijos krepšinio taurė: 2021, 2022 m.
 Turkijos krepšinio taurė: 2024 m.Šaras triumfuoja: „Fenerbahče“ – Turkijos taurės čempionė, basketnews.lt
 Turkijos krepšinio lyga: 2023–24 m.

 Šaltiniai 

Kategorija:Graikijos krepšininkai
Kategorija:JAV krepšininkai